|  |  |  |
| --- | --- | --- |
|  | София 1618, бул. „Цар Борис III“ 136  тел.: 02/81-87-100, 02/81-87-202  факс: 02/81-87-267, [dfz@dfz.bg](mailto:dfz@dfz.bg), www.dfz.bg |  |

**НАЙ-ЧЕСТО ДОПУСКАНИ ГРЕШКИ ОТ БЕНЕФИЦИЕНТИТЕ**

**ПО СХЕМА ЗА ДЪРЖАВНА ПОМОЩ**

**„ИНВЕСТИЦИИ ЗА ЗАКУПУВАНЕ НА СЪОРЪЖЕНИЯ ЗА ДОБИВ И СЪХРАНЕНИЕ НА СУРОВО МЛЯКО И СЪОРЪЖЕНИЯ ЗА ИЗХРАНВАНЕ НА НОВОРОДЕНИ ЖИВОТНИ С МЛЯКО“**

Въз основа на анализ на постъпилите проекти от предходни приеми по схемата за държавна помощ „Инвестиции за закупуване на съоръжения за добив и съхранение на сурово мляко и съоръжения за изхранване на новородени животни с мляко“ може да бъдат обобщени следните **най-често допускани грешки** от страна на кандидатите и причини за изискване на допълнителна информация и документи:

1. **Непълна обосновка –** не е посочено по какъв начин се е осъществявал до момента процесът на доене / на съхранение на млякото / на изхранване на животните, както и наличните към момента на кандидатстване активи с подобно предназначение. В случай на налично оборудване с подобно предназначение е необходимо да бъде описано и обосновано необходимостта от закупуването на допълнително такова – дали е увеличен броят на отглежданите животни и това налага закупуването на допълнително оборудване, дали старото оборудване е от друг тип и кандидатът желае да закупуването на по-модерно /по-ефективно /по-малко трудоемко оборудване;
2. **Не са представени документи** за собственост или за наем на имота/сградите/помещенията, в които ще се монтира оборудването;
3. **Заявеното** **оборудване или дейности не попадат в обхвата на допустимите инвестиции** на схемата за държавна помощ;
4. **Непълни спецификации на закупуваното оборудване** - в представените от кандидатите предварителни или окончателни договори за покупко-продажба и оферти не е посочено, че закупуваното оборудване отговаря на изискванията на Регламент (ЕО) № 852/2004 по отношение на повърхностите на съоръженията за добив и съхранение на сурово мляко. В някои от представените договори за покупко-продажба и оферти липсва подробна информация за производител, марка, модел, държава на производство и други специфични технически данни и описание на функциите на заявените за подпомагане активи;
5. **Оборудването**, включено в трите оферти, **не е съпоставимо** – основните технически характеристики и капацитет на оборудването не са сходни;
6. Налице са **данъчни задължения** от страна на кандидата;
7. **Кандидатът няма 3-годишен опит** **в областта на животновъдството**;
8. Заявени са **активи, чийто капацитет не е обоснован** с вида и броя на отглежданите от кандидата животни и добиваното от тях мляко.